Врз основа на член 65 став (6) од Законот за животната средина („Службен весник на Република Македонија“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 164/12, 93/13, 187/13, 42/14, 44/15129/15, 192/15, 39/16 и 42/16), Градоначалникот на Општина Куманово, на ден 28.11.2017 година, донесе

**Одлука за спроведување на стратегиска оцена**

1. За планскиот документ АУП за изградба на Г2 лесна и незагадувачка индустрија за КП 776/4 КО Доброшане како дел од Општ акт за село Доброшане - Општина Куманово, потребно е да се спроведе Стратегиска оцена на влијанието врз животната средина, согласно член 65 од Законот за животната средина.

2. Како органи засегнати од имплементација на планскиот документ АУП за изградба на Г2 лесна и незагадувачка индустрија за КП 776/4 КО Доброшане како дел од Општ акт за село Доброшане - Општина Куманово, се определуваат следните: општина Куманово, комуналните претпријатија што обезбедуваат услуги за водоснабдување и одведување на отпадните води, постапување со комунален отпад, жители на населбите, сопствениците на земјиштето на соседните катастарски парцели, невладини организации и здруженија на граѓани и други заинтересирани страни.

3. За планскиот документ АУП за изградба на Г2 лесна и незагадувачка индустрија за КП 776/4 КО Доброшане како дел од Општ акт за село Доброшане - Општина Куманово, за чија изработка е одговорeн ДУППИ „УРБАН ГИС“ ДООЕЛ Куманово, а го донесува Општина Куманово, се очекува дека ќе има влијанија врз животната средина.

4. Обемот на извештајот за стратегиска оцена треба да ги опфати следните аспекти: влијание врз подземните и површинските води, влијание врз почвата, влијание по однос на генерирање на комуналeн, градежен и опасен отпад, влијание врз амбиентниот воздух и влијание врз биодиверзитетот, влијание врз имоти на лица и влијание врз здравјето на луѓето.

5. Одлуката, заедно со формуларите за определување на потребата од спроведување на стратегиска оцена, се објавува на веб страната на Министерство за транспорт и врски на следната веб адреса/и: [www.](http://www.kumanovo.gov.mk/)**[kumanovo](http://www.kumanovo.gov.mk/)**[.gov.mk](http://www.kumanovo.gov.mk/)

6. Против оваа одлука јавноста има право на жалба до Министерство за животна средина и просторно планирање во рок од 15 дена од денот на објавување на одлуката на веб страната.

Бр. 21-уп1- ОПШТИНА КУМАНОВО

Место Куманово ГРАДОНАЧАЛНИК

**Максим Димитриевски**

--------------------------------